Diari Oficial de la Generalitat Valenciana


Sumari del DOGV 9906, del 01-08-2024 (2024/6940)

RESOLUCIÓ de 28 de juny de 2024, per la qual es renova l'autorització sanitària per a implant de segments vasculars del centre Hospital Universitari Doctor Peset Aleixandre, de València.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9906

Data del DOGV
:   01-08-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/6940

CVE
:   NZPA-T-2297-3279

Data del document
:   28-06-2024

Organisme emissor
:   Conselleria de Sanitat

Tipus de document
:   Resolució

El gerent del centre va presentar sol·licitud de renovació de l'autorització sanitària, per a l´activitat d'implant de segments vasculars per al centre Hospital Universitari Doctor Peset Aleixandre, amb data 30 de maig de 2024.

El director del Programa de Trasplantaments de la Comunitat Valenciana informa favorablement la sol·licitud de la renovació de l'autorització sanitària.

*Fonaments jurídics*

– Orde de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.

– Reial decret llei 9/2014, de 4 de juliol, pel qual s'establixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans.

– Decret 157/2014, de 3 d'octubre, del Consell, pel qual s'establixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.

– Orde 7/2017, de 28 d'agost de 2017, de la Conselleria de Sanitat Universal i Salut Pública per la qual es desenvolupa el Decret 157/2014, de 3 d'octubre, pel qual s'establixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.

– Orde 4/2023, de 13 d'octubre, de la Conselleria de Sanitat, per la qual es desenvolupa el Decret 135/2023, de 10 d'agost del Consell, d'aprovació del Reglament orgànic i funcional de la Conselleria de Sanitat.

Vist l'expedient instruït a este efecte, els preceptes legals citats i els altres de pertinent aplicació,

RESOLC

Renovar l'autorització sanitària al centre Hospital Universitari Doctor Peset Aleixandre, per a les activitats de:

Implant de segments vasculars vàlida per un període de 4 anys, el director tècnic dels quals és Francisco J. Gómez Palonés.

Qualsevol modificació substancial en les condicions o requisits que van motivar la concessió de l'autorització haurà de ser notificada a esta Sotssecretaria, i podrà donar lloc a la seua revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'esta Conselleria.

Esta resolució es notifica als interessats amb l'advertiment que no esgota la via administrativa i que, contra esta, poden interposar recurs d'alçada davant el conseller de Sanitat, en el termini d'un mes, comptat a partir de l'endemà de la data de notificació, d'acord amb el que s'establix en l'article 122 de la Llei 39/2015, d'1 d'octubre, del procediment administratiu comú de les administracions públiques.

  

València, 28 de juny de 2024

Álvaro Cuadrado González

Sotssecretari de la Conselleria de Sanitat